19/2/2020

הי יוסי,

דברתי בארבע עיניים עם איתי, מירב, יהודה וענת שטרן, ונועצתי בכתב ובשיחות טלפון עם שאר המדריכים.

איתי וירוב

1. מעוניין בקורס שיאפשר למשתתפים לצאת מדלת אמותיהם.
2. רוצה שנלמד יסודות ומושגים. כמו כן, עודד אותי להשתמש בסילבוסים של RCDS.
3. חשוב שהקורס יקנה שפה משותפת למשתתפים למהלך השנה.
4. תומך באפשרות שאלמד זאת עם איתי ברון.

מירב

1. הדגישה את הצורך בשפה משותפת שתוענק בקורס.
2. חיוני ללמד בהתחלה כלים מושגים שיאפשרו לנתח את המציאות ולהבין את הקורסים בהמשך.
3. להעניק מכשירים לדרג בכיר ככזה, ולא לתפקיד ספציפי.
4. יישור קו בנוגע למושגי יסוד בבטל"מ.
5. לשלב בין תיאוריה לפרקטיקה.
6. הקורס צריך לכלול מגוון היבטים.
7. הקורס צריך להבהיר גם מה חורג מתפקיד הבכיר.
8. להיעזר במהלך הקורס בתלמידים הבינלאומיים.

יהודה

1. ללמד סוגיות ומושגים שמרכיבים את התחום.
2. לנצל את העובדה שמדובר בהתחלה – אפשר לדרוש יותר. הקורס גם יהווה הזדמנות לעצב את תפיסת הלימודים של המשתתפים.
3. חשוב שיהיה גורם אחד שמוביל את הקורס לכל אורכו.
4. ללמד איך לגשת לבעיה שהיא ביטחון לאומי.
5. לחבר למציאות.
6. לא משוכנע בחיוניות ההבחנה בין ביטחון לאומי כללי לבין המקרה הישראלי.
7. להשקיע מחשבה במטלת הסיום.

ערן קמין (ווטסאפ)

סבור כי אין דבר כזה ביטחון לאומי מלבד יסודותיו השונים, והוא לא העביר לי כלום מלבד את דעתו הזו (בווטסאפ). כדברי ערן "אין דבר כזה קורס אינטגרטיבי, זה שקר, שאנחנו מספרים לעצמנו, ואין דבר כזה יסודות הביטחון הלאומי אלא אם אתה מקיאוולי."

אמיר מימון

ענה לי במייל וכתב כך:

דורון שלו ושבוע טוב, מתנצל על העיכוב במענה לבקשתך. המושגים שבראייתי צריכים להיכלל במבוא הם:-

גיאופוליטיקה

הגדרת מדיניות

דיפלומטיה

מדינה

מעצמה

מעצמה איזורית

ברית/הסכם - שלום, הפסקת אש, הגנה, הסטרטגי, כלכלי וכו')

ארגונים בינ''ל ( או''מ, איחוד אירופי, ASEAN, איחוד אפריקה, ליגה ערבית ועוד)

אבי אלמוג

דברתי טלפונית עם אבי אלמוג, וגם בשיחה אקראית. גם התכתבנו. אבי התבקש ע"י האלוף לכתוב אילו מושגים צריכים לדעתו להילמד תחת הקטגוריה של הגנה לאומית, והוא לא סיים עדיין. הוא לא נתן לי בינתיים משהו, אבל אמר לי שייתן. הזכרתי לו הבוקר, ואמר שיעביר לי. אני מחכה.

ענת שטרן

התייעצתי עם ענת הן מכיוון שיש לה ניסיון במב"ל, הן בגלל אחריותה לקורס בשנה האחרונה והן בגלל שישבה בקורסים של גבי ואודי.

א. עד כה, כשהוא נלמד ע"י גבי ואודי, הקורס היה דומה מידיי למבוא ליחב"ל.

ב. חשוב גורם מוביל.

ג.חיוני לשלב תיאוריה ופרקטיקה. גם מושגים וגם תרגול שלהם שיסייעו לעשות אינטגרציה. הדיון בקבוצות הוא הזדמנות לעשות זאת.

בסך הכול, למדריכים אין input מפתיע במיוחד, אבל הדגשים שלהם חשובים, והם באים לידי ביטוי בטיוטת הקורס שאני מכין עם איתי ברון.

כמו כן, אספתי סילבוסים של גבי בן דור, אודי ערן, ענת שטרן, RCDS, ואת הסילבוס של דימה אדמסקי, שמלמד אסטרטגיה. סילבוסים וניירות נוספים העוסקים בשאלה מה צריך ללמד במסגרת קורס יסודי כזה אספתי גם מעוזי ארד (שאתו גם התייעצתי בפגישה בביתו). התייעצתי עם ישראלה אורון (שהייתה חניכה במב"ל ומדריכה שם, ואני מכיר אותה אישית). קראתי גם חומרים בעברית, בהם, של גרשון הכהן, שכתב בין השאר מה לדעתו צריך ללמד במב"ל, ואת הספרון שערך עמידרור על ביטחון לאומי. לבסוף, קיימתי כבר שלוש פגישות עם איתי ברון, ואנחנו מגבשים טיוטה מתקדמת של הקורס, אותה נעביר לעיונך בימים הקרובים.

בסופו של דבר, אם אני מסכם עד כה, כהקדמה למה שתקבל ממני בשבועיים הקרובים:

1. מה שנלמד במב"ל בשנים האחרונות חופף במידה לא מבוטלת קורס מבוא ליחב"ל.
2. מה שנלמד במב"ל שונה ממה שנלמד בעולם – הן ברמת המינוחים וכותרת הקורס והן ברמת התוכן. מה שמקובל במקומות כמו RCDS זה קורס שהכותרת שלו איננה ביטחון לאומי גרידא, אלא שילוב של 3-4 מונחים יחד: ביטחון לאומי, אסטרטגיה, מנהיגות ויחסים בינלאומיים. גם ברמת התוכן, מה שמקובל יותר ללמד בעולם זה קורס עם תכנים הכוללים אסטרטגיה רבתי (או כפי שבישראל מתרגמים זאת לפעמים לאסטרטגיה לאומית), אסטרטגיה צבאית, מנהיגות ויחב"ל. בתוך כך, דגש לא מבוטל על הכנת המשתתף לפתרון בעיות שכרוכות בשינוי והסתגלות למצבים חדשים.
3. יש צורך בקורס שיניח שפה משותפת להמשך, מושגי יסוד בתחומים השונים ויהווה מצפן לשאר השנה.
4. לא שלמה מזרחי ולא דימה אדמסקי מלמדים אסטרטגיה רבתי. האחד מלמד מדיניות ציבורית וכתיבת נייר מדיניות, והשני היסטוריה של אסטרטגיה צבאית, טכנולוגיה ומודיעין, כך שלהבנתי חיוני שבמסגרת הקורס מבוא לבטל"מ יהיה שיעור אחד לפחות בנושא אסטרטגיה רבתי ומנהיגות.
5. קיים צורך בשילוב בין תיאוריה לפרקטיקה.
6. יש צורך בגורם מוביל של הקורס, לצד שילוב של מומחים ונקודות מבט נוספות.

דורון